CELEX: 32011R0406
Language: lt
Date: 2011-04-27 00:00:00
Title: 2011 m. balandžio 27 d. Komisijos įgyvendinimo reglamentas (ES) Nr. 406/2011, kuriuo iš dalies keičiamos Reglamento (EB) Nr. 2380/2001 nuostatos dėl pašarų priedo alfa amonio maduramicino sudėties  Tekstas svarbus EEE

28.4.2011   
            
            
               LT
            
            
               Europos Sąjungos oficialusis leidinys
            
            
               L 108/11
            
         KOMISIJOS ĮGYVENDINIMO REGLAMENTAS (ES) Nr. 406/2011
   2011 m. balandžio 27 d.
   kuriuo iš dalies keičiamos Reglamento (EB) Nr. 2380/2001 nuostatos dėl pašarų priedo alfa amonio maduramicino sudėties
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti pašarų priedą.
            
         
               (2)
            
            
               ALFA amonio maduramiciną, priskiriamo kokcidiostatų ir kitų vaistinių medžiagų grupei, leidžiama naudoti dešimt metų pagal Tarybos direktyvą 70/524/EEB (2) kaip pašarų priedą mėsiniams viščiukams Komisijos reglamentu (EB) Nr. 2430/1999 (3) ir kalakutams Komisijos reglamentu (EB) Nr. 2380/2001 (4).
            
         
               (3)
            
            
               Leidimo turėtojas pateikė paraišką pakeisti leidimą dėl pašarų priedo užpildo sudėties. Prašymui pagrįsti leidimo turėtojas pateikė atitinkamus duomenis.
            
         
               (4)
            
            
               Tarnyba 2010 m. gruodžio 8 d. paskelbtoje nuomonėje (5) padarė išvadą, kad šios naujos sudėties priedo naudojimas kalakutams šerti neturėtų kelti jokių papildomų rūpesčių dėl gyvūnų ar žmonių sveikatos ar aplinkos ir yra veiksmingas kontroliuojant kokcidiozę.
            
         
               (5)
            
            
               Reglamento (EB) Nr. 1831/2003 5 straipsnyje nustatytos sąlygos įvykdytos.
            
         
               (6)
            
            
               Todėl Reglamentas (EB) Nr. 2380/2001 turėtų būti atitinkamai iš dalies pakeistas.
            
         
               (7)
            
            
               Kadangi leidimo suteikimo sąlygų pakeitimai nėra susiję su sauga, tikslinga numatyti pereinamąjį laikotarpį turimoms premiksų ir kombinuotųjų pašarų atsargoms sunaudoti.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2380/2001 priedas pakeičiamas šio reglamento priedu.
   2 straipsnis
   Premiksas ir kombinuotieji pašarai, kurių sudėtyje yra pagal Reglamentą (EB) Nr. 2380/2001 pagaminto alfa amonio maduramicino, gali būti toliau tiekiami rinkai ir naudojami, kol baigsis turimos atsargos.
   3 straipsnis
   Šis reglamentas įsigalioja dvidešimtąją dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  OL L 296, 1999 11 17, p. 3.
   
      (4)  OL L 321, 2001 12 6, p. 18.
   
      (5)  EMST leidinys (2011 m.); 9(1):1954.
   
      PRIEDAS
      
         
            „PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                        (Prekinis pavadinimas)
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        mg veikliosios medžiagos kilograme visaverčio pašaro, kurio drėgnis yra 12 %
                     
                  
                        
                           Kokcidiostatai ir kitos vaistinės medžiagos
                        
                     
                  
                        E 770
                     
                     
                        Alpharma Belgija BVBA
                     
                     
                        Amonio maduramicinas
                        alfa 1 g/100 g
                        (Cygro 1 %)
                     
                     
                        
                                     
                                 
                                 
                                    Priedo sudėtis:
                                    ALFA amonio maduramicinas: 1 g/100 g
                                    Natrio karboksimetilceliuliozė: 2 g/100 g
                                    Kalcio sulfato dihidratas: 97 g/100 g
                                 
                              
                                     
                                 
                                 
                                    Veiklioji medžiaga
                                    ALFA (α) amonio maduramicinas C47H83O17N
                                    CAS numeris: 84878–61–5, monokarboksirūgšties polieterio amonio druska, gauta iš Actinomadura yumaensis (ATCC 31585) (NRRL 12515) padermės fermentacijos būdu
                                 
                              
                                     
                                 
                                 
                                    Susijusios priemaišos:
                                    Beta (β) amonio maduramicinas: < 10 %
                                 
                              
                     
                        Kalakutai
                     
                     
                        16 savaičių
                     
                     
                        5
                     
                     
                        5
                     
                     
                        
                                    1.
                                 
                                 
                                    Draudžiama naudoti likus mažiau nei penkioms dienoms iki skerdimo.
                                 
                              
                                    2.
                                 
                                 
                                    Naudojimo instrukcijose nurodyti: „Pavojinga arklinių šeimos gyvūnams“.
                                    „Šio pašaro sudėtyje yra jonoforo: naudojant su kitomis vaistinėmis medžiagomis (pvz., tiamulinu) gali turėti kontraindikacijų“.
                                 
                              
                     
                        2011 12 15“